section_heading: 2003. – 2004.
paragraph_text: Godine 2004. probila se na turnirima. Došla je do finala Miamija, ali nije uspjela pobijediti Serenu Williams, i do finala dva Grand Slama, ali oba je puta izgubila od sunarodnjakinja. U Parizu je izgubila od Anastasije Miskine i to s uvjerljivih (1:6, 2:6), a u New Yorku je izgubila od osamnaestogodišnje Svjetlane Kuznjecove 3:6, 5:7 iako je u tom dvoboju bila favoritkinja. Iste godine došla je po drugi put u karijeri u finale Moskve, ali Miskina je opet bila prejaka za nju (5:7, 0:6). Nakon toga dostigla je i najvišu poziciju u karijeri, četvrto mjesto na svjetskoj rang-listi. Petu godinu zaredom plasirala se na završnicu osam najboljih i tu izgubila sva tri meča u skupini.